Foto’s: SA musikant by MTV EMA’s vereerLittle Mix. (Foto: Facebook via MTV EMA’s) Master KG, die Suid-Afrikaanse musikant en sanger van die gewilde liedjie “Jerusalema”, het Sondag by die MTV European Music Awards (EMA) die toekenning vir beste musikant van Afrika ingeoes. Net soos talle ander toekenningsgeleenthede is die MTV EMA’s ook vanjaar virtueel aangebied. Die popgroep Little Mix het die 27ste jaarlikse geleentheid sonder ŉ gehoor aangebied. Bebe Rexha, Rita Ora, die model Winnie Harlow, die renjaer Lewis Hamilton en The Foo Fighters-voorsanger Dave Grohl het as aanbieders van die onderskeie kategorieë opgetree. Die vertoning is op verskillende plekke oor die hele Europa geskiet weens die Covid-19-pandemie. David Guetta en Raye het vanuit Boedapest die snit “Let’s love” uitgevoer terwyl Maluma uit Londen ŉ medley van “Djadja” en “Hawái” gesing het. BTS. (Foto: Facebook) Met sewe benoemings het die Amerikaanse sangeres Lady Gaga die meeste benoemings van die aand gehad, maar die Koreaanse popgroep BTS het die meeste toekennings ingeoes in vier kategorieë, onder meer vir beste groep en beste liedjie vir “Dynamite”. BTS is oorspronklik van Seoel afkomstig en bestaan uit lede RM, Jin, Suga, J-Hope, Jimin, V en Jungkook. Die groeplede skryf en vervaardig hoofsaaklik hulle eie musiek. Cardi B, die rockgroep Coldplay, die sangeres Hayley Williams en die jong sanger YUNGBLUD is ook as wenners in die onderskeie kategorieë aangewys. Lady Gaga is as beste kunstenaar aangewys terwyl Doja Cat die toekenning vir beste nuweling ingeoes het. Ander gewilde kunstenaars soos Taylor Swift, The Weeknd, Dua Lipa, Harry Styles, Miley Cyrus, Justin Bieber, BLACKPINK, Sam Smith en Jack Harlow is in die onderskeie kategorieë benoem. Verskeie kunstenaars van oor die wêreld is ook vereer. Johnny Orlando is as beste musikant van Kanada aangewys. Justin Bieber en Alessia Cara is ook in dié kategorie benoem. Armaan Malik is as beste musikant van Indië en Stray Kids as beste musikant van Korea aangewys. Hier is ŉ volledige lys van die wenners. ❤❤❤❤???????????????????????????????????????????????????????????????????????????????????? pic.twitter.com/o3DAQX1J7D — Master KG Music (@MasterKGsa) November 8, 2020